Himalaya

L**'Himalaya** ye una cordelera situata en o continent asiatico y s'estendilla por os países de Bután, China, Nepal, Tíbet, India y Pakistán, formando un arco d'ueste a este de 2.600 kilometros y de norte a sud de 350 kilometros. O suyo nombre procede d'o sanscrito y significa *val de nieus*.

Ye a cordelera mas alta d'a Tierra con 14 tucas de mas de 8.000 metros d'altaria, estando lo Everest con 8.844,43 metros d'altaria, anque seguntes beluns 8.846, 8.848 m y atros 8.850 m a montanya mas alta d'a tierra, atros "ueitomil" como lo Chogo Ri renombrato como K2 (8.611 m) y Kanchenjunga (8.598 m), tamién i son en l'Himalaya.

L'Himalaya ye o lugar a on estan os naixederos de bels d'os mas grans ríos d'Asia y d'o mundo. Entre os ríos que tienen o suyo naixedero en l'Himalaya esta o Gangas, l'Indo, o Brahmaputra, o Yamuna y o Yangtzé, en os cuals cauces viven no menos de 1300 millons de personas.

A cordelera de l'Himalaya ha influito en a cultura popular y muitas d'as suyas montanyas y rios son sagratos ta os pueblos y as relichions d'Asia d'o Sud.

## Tucas de mes de 8.000 m d'altaria

Istas 14 tucas ueitomils son as de mes altaria de l'Himalaya y tamién as 14 tucas de mes altaria d'o mundo.
* Everest, (Sagarmatha en nepalés y Chomolangma en tibetán), 8.844,43 m, anque seguntes beluns 8.846, 8.848 m y atros 8.850 m. 
* K2, con 8.611 m ye a segona tuca mes alta d'o mundo.
* Kangchenjunga,  (dito tamién Kanchajunga, Kanchajanga, Kinchijunga, Kangchenjunga, Kangchen Dzö-nga, Kanchendzonga o Kangchanfanga), 8.586 m.
* Lhotse, con 8.516 m d'altaria.
* Makalu, con  8.462 m d'altaria.
* Cho Oyu, con 8.201 m d'altaria.
* Dhaulagiricon 8.167 m d'altaria.
* Manāslu, conoixito tamién como Kutang, con 8.156 m d'altaria.
* Nanga Parbat, conoixito tamién como Diamir, con 8.126 m d'altaria.
* Annapurna, con 8.091 m d'altaria.
* Gasherbrum I, conoixito tamién como K5, con  8.080 m d'altaria. 
* Broad Peak con 8.047 m d'altaria.
* Gasherbrum II, conoixito tamién como K4, con  8.035 m d'altaria.
* Shisha Pangma, conoixito tamién como  Xixiabangma y Gosaithan, con 8.013 m d'altaria.

## En a cultura popular
As dimensions que tiene tanto en longaria como en altura ha limitau o intercambio cultural y a migración humana entre o norte y o sud. Estas dificultaz han permitiu que os contactos haigan estau poco numerosos y os conflictos s'haigan privau. As diferencias son significativas si se comparan as relichions, costumbres y lenguas de China y d'a India, anque antiparte tamién i hai semellanzas per o que fa a considerar muitos puestos d'a cordelera (ríos, montanyas, etc.) como puestos sagraus pa as distintas relichions y civilizacions que han habitau a cordelera u as suyas inmediaciones.

O himalaya tamién ha estau un puesto d'inspiración y escenario de liendas, documentals, cintas, libros y poesias.

O videochuego Far Cry en a suya cuarta edición de 2014 l'acción transcorre en Kyrat, un país ficticio situau en o Himalaya.

### Cine
Como buen escenario natural s'han rodau muitos documentals y cintas d'entretenedera a vegadas localizadas en un puesto emblematico u destacau d'a cordelera como puede estar o Everest.

## Galería d'imáchens

Imachen:Mount_Everest_North_Face.jpg| Cara norte de l'Everest dende Rongbuk ta o Tíbet.
Imachen:Northern Areas 38b commons.jpg| Nanga Parbat, Pakistán.
Imachen:K2 2006b.jpg| K2.
Imachen:Sunrise, Manaslu.jpg| Manaslu.



## Bibliografía
*  Aitken, Bill, *Footloose in the Himalaya*, Delhi, Permanent Black, 2003. ISBN 81-7824-052-1.
*  *Everest*, the IMAX movie (1998). ISBN 0-7888-1493-1.
*  Fisher, James F., *Sherpas: Reflections on Change in Himalayan Nepal*, 1990. Berkeley, University of California Press, 1990. ISBN 0-520-06941-2.
*  Gansser, Augusto, Gruschke, Andreas, Olschak, Blanche C., *Himalayas. Growing Mountains, Living Myths, Migrating Peoples*, New York, Oxford: Facts On File, 1987. ISBN 0-8160-1994-0 and New Delhi: Bookwise, 1987.
* Hunt, John, *Ascent of Everest*, London, Hodder & Stoughton, 1956. ISBN 0-89886-361-9.
*  Isserman, Maurice and Weaver, Stewart, *Fallen Giants: The History of Himalayan Mountaineering from the Age of Empire to the Age of Extremes*. Yale University Press, 2008. ISBN 978-0-300-11501-7.
*  Ives, Jack D. and Messerli, Bruno, *The Himalayan Dilemma: Reconciling Development and Conservation*. London / New York, Routledge, 1989. ISBN 0-415-01157-4.
*  Lall, J.S. (ed.) in association with Moddie, A.D., *The Himalaya, Aspects of Change*. Delhi, Oxford University Press, 1981. ISBN 0-19-561254-X.
*  Palin, Michael, *Himalaya*, London, Weidenfeld & Nicolson Illustrated, 2004. ISBN 0-297-84371-0.
*  Swami Sundaranand, *Himalaya: Through the Lens of a Sadhu*. Published by Tapovan Kuti Prakashan (August 2001). ISBN 81-901326-0-1.
* Gansser, Augusto, Andreas Gruschke, Blanche C. Olschak: *Himalaya, el techo del mundo*. Madrid: Grupo Anaya, 1991.
*  John Hunt, *Ascent of Everest*, Hodder & Stoughton (1956) ISBN 0-89886-361-9
*  Michel Raspaud, *L'Aventure himalayenne. Les enjeux des expéditions sur les plus hautes montagnes du monde, 1880-2000*, Presses universitaires de Grenoble, 2003.

## Referencias

## Vinclos externos